OpenLLM-France/wikimedia huggingface dataset:
# Porta Sueca

La Porta Sueca (en letó: Zviedru vārti) és un edifici situat a Riga, capital de Letònia. L'edifici va ser construït el 1698 com a part de la muralla de Riga, per proporcionar accés a les casernes fora de la muralla de la ciutat. Després la llegenda té el seu nom, com el lloc on Gustau II Adolf va entrar a la ciutat el 1621.
El personatge de ficció Kurt Wallander, creat per Henning Mankell, visita aquest lloc a la seva obra Els gossos de Riga (2002).

## Referències

* ↑ «The Swedish gate». citagiga.lv. [Consulta: 21 gener 2015].
* ↑ «Swedish Gate Шведские Ворота». Riga Guide. [Consulta: 21 gener 2015].
* ↑ «Kultur & historia i Riga - Upptäck Lettland - Stena Line» (en suec). [Consulta: 16 maig 2021].
# Josef Plachutta

Josef Plachutta, en eslovè Josip Plahuta (Zadar, 13 de maig de 1827 – Przemyśl, 22 de juliol de 1883), va ser un compositor d'escacs austríac d'origen eslovè.
Nascut en una família eslovena a Dalmàcia quan formava part de l'Imperi Austríac, va viure a Innsbruck, i per un temps a Venècia. Va compondre problemes de tres o més moviments i de mats provocats. El 1862 va obtenir el segon premi en el concurs de problemes de Londres.

## El tema Plachutta

El seu nom està vinculat al tema Plachutta, una tàctica molt utilitzada en problemes d'escacs. Es tracta d'una interferència entre dues peces amb acció lineal similar, que donat un sacrifici a la casella d'intersecció, se segueix amb l'eliminació de la peça que captura.
El següent exemple és un problema de Placutta:
| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
Solució: 1. Tg7! sacrifici temàtic del Plachutta: la torre es sacrifica per desviar una de les tres peces que poden capturar-lo;
1. ...Thxg7 (si 1. ...Tgxg7 2. Dg3+ Txc3 3. Ac7#; si 1. ...Axg7 2. Dg3#)
2. Dg3+! Txg3
3. Ac7#

## Notes

* ↑ El primer premi va ser per Joseph Graham Campbell, però més tard es va descobrir un error en un dels sis temes presentats per ell (un escac i mat en cinc moviments), i el premi va ser revocat. Campbell, però, es va negar a tornar els diners del premi (20 lliures) i va néixer una llarga controvèrsia, poc després Campbell es va retirar de les competicions.
* ↑ El problema original era en quatre moviments, amb la dama a d1 i el cavall a a6. El primer moviment (1. Df3! Cxc5), però, és irrellevant per il·lustrar el tema Plachutta i s'ha omès aquí.

## Referències

* ↑ «El tema Plachutta». [Consulta: 8 desembre 2014].

## Bibliografia

* Adriano Chicco, Giorgio Porreca, Dizionario enciclopedico degli scacchi, Mursia, Milà 1971

## Enllaços externs

* 30 problemes de Josef Plachutta a PDB Server
* A la base de dades YACPDB conté 53 problemes de Josef Plachutta:
# Contagem

Contagem és una ciutat de l'estat brasiler de Minas Gerais. La seva població era de 608 650 habitants en 2007. Forma part de la Regió Metropolitana de Belo Horizonte.

## Referències

* ↑ «Contagem - Panorama» (en portuguès brasiler). Cidades. IBGE. [Consulta: 3 desembre 2023].
* ↑ «Contagem - História & Fotos» (en portuguès brasiler). Cidades. IBGE. [Consulta: 3 desembre 2023].
# Catalunya i Avant

Associació Democràtica Catalanista Catalunya i Avant fou creada el gener de 1899 per Lluís Marsans i Sola, que també pertanyia a l'Associació Popular Regionalista, amb la intenció de traduir políticament l'intent d'enquadrar els sectors obrers en la línia del catalanisme radical, com ja es feia en la Cooperativa Obrera Catalana. Fou un dels convocants dels actes de la Diada Nacional de Catalunya de 1901.

## Referències

* ↑ Colomer, 1995.

## Bibliografia

* Colomer, Jaume. La temptació separatista a Catalunya. Els orígens (1895-1917). Barcelona: Columna Edicions, 1995. ISBN 9788478099092 [Consulta: 19 març 2014].
# William Goate

William Goate VC (Fritton, Norfolk, 12 de gener de 1836 - Southsea, Portsmouth, 24 d'octubre de 1901) va ser un anglès que va rebre la Creu Victòria, el premi més elevat i prestigiós que pot ser donat a un ciutadà de les forces britàniques o de la Commonwealth. La seva Creu Victòria, la qual va guanyar durant una batalla el 1858, es mostra al Museu de Regiment del 9è/12è Regiment de llancers al Derby Museum and Art Gallery, a Derby.

## Referències

* ↑ London Gazette, edició 22212, pàgina 5512. 24 de desembre de 1858 (anglès)

## Enllaços externs

* Localització de la tomba (anglès)
# Solakzade Mehmet Hemdemi Efendi

Solakzade Mehmet Hemdemi Efendi (Çelebi) (1590 - Istanbul, 1657 o 1658) fou un compositor i historiador turc. Era un músic de talent i va deixar catorze composicions. És conegut principalment per la seva història sobre l'Imperi Otomà fins al regnat de Baiazet I, titulada Tarikh-i Solakzade, publicada a Istanbul el 1854 i 1881. L'obra, en prosa cursiva, recull el relat segons altres fonts anteriors especialment el Tadj al-Tawarikh de Khodja Sad al-Din.

## Referències

* ↑ Mesut Uyar Ph.D.; Edward J. Erickson A Military History of the Ottomans: From Osman to Atatürk: From Osman to Ataturk. ABC-CLIO, 23 setembre 2009, p. 292–. ISBN 978-0-313-05603-1.
* ↑ Enciclopèdia de l'Islam, IX, 743 i 744
# Correu certificat

El correu certificat, correu recomanat (DCVB) o correu assegurat (DCVB) (ant. correu ciutat/espatxat o lletra cuitada/espatxada) és un tipus especial de servei de repartiment de correspondència proposat per les agències postals. Quasi tots els països membres de la Unió Postal Universal (UPU) l'ofereixen. Es caracteritza pel fet que el correu es registra a partir del moment que es diposita al sistema postal fins a la seva recepció pel destinatari. Durant tot el trajecte de la correspondència, l'agència de correus n'efectua un seguiment (tracking) verificant que és lliurat al destinatari.
# Johol

Johol (Pasik Besar) és un dels estats que formen Negeri Sembilan. La capital és Johol al districte de Kualah Pilah a uns 20 km al sud d'aquesta ciutat. El cap local governava a Pasik Besar però al fer-se independent el 1723 va traslladar la capital a Johol. Els sobirans porten el títol de Undang Luak Johol.

## Llista de sobirans

* Datuk Putri Setiawan I (reina) 1723 - 1747
* Datuk Rambut Panjang (reina) 1747 - vers 1760
* Datuk Putri Setiawan II (reina) vers 1760 - 1790
* Datuk Rambutan Jantan vers 1790 - 1810
* Datuk Nuri vers 1810 - 1820
* Datuk Abubakar Buncit (Gubah) vers 1820 - 1840
* Datuk Saeto vers 1840 - 1900
* Datuk Wan Omar bin Wan Hasan 1901 - 1918
* Datuk Kamat bin Sulaiman 1918 - 1947
* Datuk Abdul Manap bin Tolok 1947 - 1973
* Datuk Abdul Majid bin Abdul Wahid 1973 - 1985
* Datuk Abdul Rahman bin Mat Som 1985 - 1988
* Datuk Abdul bin Ali 1988 - 2007
* Datuk Muhammad bin Abdul Ghani 2007 -

## Referències

* Governants de Johol
# Contadino

Contadino és una pintura sobre tela feta per Ramon Tusquets Maignon aproximadament el 1886 i que es troba conservada actualment a la Biblioteca Museu Víctor Balaguer, amb el número de registre 3829 d'ençà que va ingressar el 26 de juliol de 1886, provinent la col·lecció privada de l'autor de l'obra.

## Descripció

Retrat d'un contadino, un personatge típic de la Itàlia popular i rural del segle xix. Es tracta del bust d'un home amb barba canosa i cabells desordenats, d'edat avançada, tocat amb un mocador groc al cap, i amb el cos tapat amb una mena de manta vermella. Gira el cap lleument a la seva dreta. Personatge d'expressió viva. Fons neutre de tonalitats verd-blavoses.

## Inscripció

Al quadre es pot llegir la inscripció R.Tusquets; 188....

## Bibliografia

* Trullén, Josep Maria (dir.). Biblioteca Museu Víctor Balaguer. Guia de les col·leccions del museu. 2001a ed.. Vilanova i la Geltrú: Organisme Autònom Biblioteca Museu V.Balaguer, 2001. B-10-437/2001. ISBN 84-931438-3-9.

## Enllaços externs

* Web oficial del museu
# Català-valencià-balear

Català-valencià-balear és la denominació utilitzada per l'Ethnologue per a la llengua catalana. Si bé la denominació sovint utilitzada, amb gran diferència, és català, aquesta és la denominació sincrètica més estesa en l'àmbit acadèmic. Josep Calveras el fa servir per primera vegada en 1925, en la seua obra La reconstrucció del llenguatge literari català:
    «Català-valencià-balear seria el [nom] propi i a tothom acontentaria, si no fos que és massa llarg, i que de fet els filòlegs [...] han pres el costum de dir-ne breument: llengua catalana.»
No obstant això, en determinats àmbits, així com popular i oficialment en el País Valencià, rep el nom de valencià, situació recollida per l'Acadèmia Valenciana de la Llengua (AVL), institució lingüística en aquesta comunitat autònoma.
En 1963 s'acabà la publicació (preparada des de l'any 1900 i començada el 1926) del Diccionari català-valencià-balear, obra d'Antoni Maria Alcover i Francesc de Borja Moll, que és considerat un dels més complets i detallats diccionaris d'aquest idioma, juntament al diccionari normatiu de l'IEC, especialment pel seu gran cabdal lèxic diatòpic. D'aquesta denominació, l'any 1978 sorgiria el terme de cavabà o cavabànic, anàleg al de bacavés, en el Manifest de la Llengua Cavabana al setmanari Hoja del Lunes de Palma, al periòdic Terres Catalanes de Perpinyà i a la revista Ponent quaderns literaris de Mallorca.

## Vegeu també

* Valencià
* Català balear
* Denominacions de la llengua catalana

## Enllaços externs

* Pàgina de l'Ethnologue sobre el català-valencià-balear (anglès)
* Cavabà, cavabànic, bacavès, català-valencià-balear (castellà) (escrit sobre el Manifest de la Llengua Cavabana o Catalana-Valenciana-Balear)
# William Godwin

William Godwin (Wisbech, Cambridgeshire, 3 de març de 1756 - Londres, 7 d'abril de 1836) va ser un escriptor polític anglès defensor de l'utilitarisme. Casat amb Mary Wollstonecraft, va defensar el dret de la dona a decidir el seu destí, així com idees inspiradores de l'anarquisme, notablement en la seva obra An Enquiry Concerning Political Justice. Pare de Mary Shelley.
Defensava que l'ésser humà era bo per naturalesa i que, per tant, la forma idònia de govern era una democràcia poc intervencionista. No és lícit imposar els propis principis als altres, ni tampoc a les nacions: el colonialisme és immoral i es basa en la recerca salvatge del benefici, en contra del principi ètic d'ajuda al necessitat que hauria d'imperar en la societat. Va polemitzar amb Thomas Malthus, perquè pensava que la pressió demogràfica no era un problema si cadascú actuava correctament.

## Referències

* ↑ «William Godwin». Gran Enciclopèdia Catalana. Barcelona: Grup Enciclopèdia Catalana.
# Suomussalmi

Suomussalmi és una localitat a l'Oest de Finlàndia, situada a la província de Finlàndia Occidental. El 31 de desembre del 2023 tenia una població de 7.172 habitants amb una densitat d'1,9 hab./km². Aquesta petita ciutat és també coneguda perquè durant la Guerra d'Hivern s'hi lluità la batalla de Suomussalmi, durant la qual les forces fineses van aturar i derrotar l'Exèrcit Roig, molt superior en homes i armament.

## Referències

* ↑ «Key figures on population by region, 1990-2023» (en anglès). Oficina Central d'Estadístiques de Finlàndia. [Consulta: 1r juny 2024].
* ↑ Trotter, William (2000). A Frozen Hell: The Russo-Finnish Winter War of 1939–1940. Algonquin Books. p. 171. ISBN 1565122496

## Enllaços externs

* http://www.suomussalmi.fi/ – pàgina oficial (finès)
# Dans le ciel

Dans le ciel (en català, literalment, Al cel) és una novel·la de l'escriptor francès Octave Mirbeau, publicada en edició de fulletó a L'Écho de Paris entre 1892 i 1893, que no s'editaria en volum fins al 1989.

## Crisi

Quan escriu Dans le ciel, Mirbeau travessa una llarga i greu crisi – conjugal, existencial i literària – i la novel·la reflecteix el seu pessimisme profund. La condició humana és una tragèdia espantosa, sense cap finalitat, i l'univers és « un crim », ja que s'hi maten totes les criatures vives. Al cel expressa una concepció preexistencialista de la condició humana, en la qual se sent la influència de Pascal, però un Pascal laic. L'home apareix perdut entre dos infinits, en un univers sense pauta ni raó que, en no respondre a la seva mida, el condemna a una vida absurda, a l'angoixa, la solitud i la incomunicació. Les societats modernes, d'arrel burgesa conservadora i burocràtica, es basen totes en l'opressió i l'aixafament dels individus, que es tornen « larves ».

## Tragèdia de l'artista

Quant als artistes, els únics que es resisteixen a la pressió i preserven la seva personalitat, coneixen una tragèdia pròpia: l'ideal estètic és mortífer, com ho prova el suïcidi del pintor Lucien, inspirat en Vincent Van Gogh, que Mirbeau acaba de descobrir. A través de Lucien - al qual atribueix obres de Van Gogh, especialment La nit estelada - Mirbeau exposa la tragèdia del veritable artista, exigent, que veu el món amb els seus propis ulls en lloc d'acontentar amb l'òptica acadèmica o amb produir pel mercat. Home abocat a córrer eternament després d'un ideal que li furta, perquè els mitjans de què disposa, el seu cervell i la seva mà « culpable », mai arriben a l'altura de l'ideal.
Al cel s'oposa al realisme. És una novel·la on els relats encaixen uns en altres, que trenca amb tota preocupació realista (l'escenari del pic muntanyós, sobretot, voreja el simbolisme). Mirbeau manifesta un menyspreu total per les regles convencionals de composició. El relat no obeeix a un rígid ordre lògic o cronològic, i acaba abruptament, sense retorn al primer narrador.
Dans le ciel ha estat traduït al castellà per Daniel Attala : En el cielo, Barataria, Barcelona, 2006).

## Enllaços externs

* Pròleg de Pierre Michel (francès)
# Joan Guasch

Joan Guasch és el nom dels següents personatges:
* Joan Guasch Marí, també conegut com a Can Bernat Vinya (Sant Josep de sa Talaia, 1923),empresari turístic eivissenc.
* Joan Guasch i Cantí, professor de català, activista cultural corrector i cronista de l'Espluga de Francolí.
* Joan Guasch (actor)
# Criptoespai

Criptoespai és la denominació per al ciberespai xifrat que garanteix l'anonimat de l'usuari mitjançant l'ocultació de l'adreça IP o de la informació. Exemples de criptoespais són les xarxes Freenet, I2P, VPN.

## Xifrat i anonimat

L'anonimat de la informació es garanteix mitjançant xifrats matemàtics algorítmics. Hi ha serveis de xarxes privades virtuals que oculten les adreces IP que identifiquen els usuaris i que ofereixen el xifrat tant l'usuari com de la informació.

## Defensors del criptoespai

L'objectiu màxim dels defensors del criptoespai és garantir que sigui impossible conèixer la veritable identitat d'un usuari o persona en el ciberespai. Garantit l'anonimat seria impossible imposar la censura ja sigui en compliment de qualsevol llei d'un govern o qualsevol altra restricció d'empreses, individus o grups d'usuaris.
Els cifernautas afirmen que conceptes com els drets d'autor no són exigibles dins el criptoespai. Hi ha dubtes sobre la possibilitat d'un anonimat complet per la necessitat d'accedir a recursos externs, que són objecte de control.

### Xarxes privades virtuals (VPN)

A favor dels cifernautas i la possibilitat real d'anonimat i xifrat hi ha la creixent utilització de tecnologies com les Xarxes privades virtuals (VPN), conegudes com a Proveïdor de serveis d'Internet (ISP) de segon nivell (enfront de les empreses proveïdores d'internet de primer nivell-empreses de telefonia-) que ofereixen privacitat i anonimat en el tràfic de la informació fent impossible la identificació de l'usuari

### Critiques al criptoespai

Els crítics de la criptoespai sostenen que aquesta "zona digital" ha de ser il·legal, ja que l'anonimat és alhora antisocial i serveix de protecció per a tot tipus d'actes il·legals.

## Vegeu també

* Xarxa privada virtual (VPN)
* Peer-to-peer anònim
* Criptoanarquisme
* Nombre primer il·legal
* OpenVPN
* Xifrat, Freenet, I2P
# Català Fabri i Pere Pasqual

Català Fabri i el seu company Pere Pasqual (morts a Valença, 1321) foren dos frares franciscans que exerciren d'inquisidor a l'Occitània i moriren màrtir. El papa Joan XXII inicià la seva canonització però aquesta no s'acabà. Malgrat això és venerat com a sant i la seva festivitat se celebra l'11 de febrer.

## Història

Amb l'ànim de controlar i sotmetre els heretges valdesos a la humiliant gramalleta amb la creu, l'Inquisidor de Provença Fra Jacques Bernard va enviar els dos germans franciscans Català Fabri i Pere Pasqual com a comissionats al bisbat de Valença. Allà, la població va considerar que aquell gest suposava la culminació d'un seguit de vexacions i hom va preparar un pla per a assassinar-los. Els conxorxats van assaltar el priorat de Montoison on passaven la nit i els van matar.
No se sap l'origen de Fabri; Pere Pasqual era natural de Cuneo (el seu nom era Pietro de' Pasquali).

## Veneració

Foren enterrats al convent franciscà de Valença i aviat van concitar devoció al seu entorn i la percepció de miracles a les seves tombes. El papa Joan XXII es va proposar canonitzar-los però els mateixos franciscans no veien gaire favorable als seus interessos la proliferació de sants al seu orde. Malgrat que la canonització no va arribar a terme, la seva veneració va anar en augment i la tradició els considera sants. A la regió, hom celebra la seva festivitat l'11 de febrer. Alguns santorals s'equivoquen i parlen dels frares com a predicadors a València.

## Notes

* ↑ Santi, beati e testimoni. "Pietro da Cuneo".

## Bibliografia

* Henry Charles Lea, A History of the Inquisition of the Middle Ages, Volume2, Cambridge University Press, 2010. ISBN 9781108014847 (anglès)
* P. H. Mollier, (Abbé), Saints et pieux personnages du Vivarais, Valença, 1998. ISBN 2910669440 (francès)
* Santi, beati e testimoni. "Pietro da Cuneo".
# Ulla (cràter)

Ulla és un cràter d'impacte en el planeta Venus de 10,4 km de diàmetre. Porta el nom d'un antropònim suec, i el seu nom va ser aprovat per la Unió Astronòmica Internacional el 1997.

## Referències

* ↑ «Ulla». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Suomenlinna

Suomenlinna (en finès), o Sveaborg (en suec), és una fortalesa construïda sobre sis illes, a Hèlsinki, la capital de Finlàndia. Es troba inscrita a la llista de Patrimoni Mundial de la Humanitat de la UNESCO des del 1991 i és un lloc molt popular, tant per als turistes com per als autòctons.
Inicialment, s'anomenà Sveaborg (Castell de Svea), però els finlandesos van canviar aquesta denominació per l'actual Suomenlinna (Castell de Finlàndia), el 1918, per motius patriòtics i nacionalistes, tot i que encara és a vegades també conegut pel seu nom original.

## Història

La Corona sueca va iniciar la construcció de la fortalesa el 1748 com a protecció contra l'expansió de Rússia. La responsabilitat del treball de la fortificació va ser donat a Augustin Ehrensvärd. El plànol del bastió original de la fortalesa va ser fortament influenciat per les idees de Vauban, l'enginyer militar de l'època, i l'estil basat en els principis del fort en forma d'estrella per fer la fortificació, encara que adaptat a un grup d'illes rocoses.
A més de l'illa de la mateixa fortalesa, enfront de fortificacions al continent s'asseguraria que l'enemic no adquirís un cap de platja a partir de la qual atacar. El pla va ser també portar les existències de municions de tot el contingent de l'exèrcit Finès Suec i la Marina Reial Sueca allà. Durant la guerra finlandesa la fortalesa es va rendir a Rússia el 3 de maig de 1808, aplanant el camí per a l'ocupació de Finlàndia per les forces russes el 1809.

## Referències

* ↑ Centre, UNESCO World Heritage. «Fortress of Suomenlinna» (en anglès). [Consulta: 28 gener 2021].

## Enllaços externs

* Suomenlinna - Lloc web oficial
# Crescent City North

Crescent City North és una comunitat no incorporada dels Estats Units a l'estat de Califòrnia. Segons el cens del 2000 tenia 4.028 habitants.

## Demografia

Segons el cens del 2000, Crescent City North tenia 4.028 habitants, 1.567 habitatges, i 1.021 famílies. La densitat de població era de 797,5 habitants per km².
Dels 1.567 habitatges en un 34,7% hi vivien nens de menys de 18 anys, en un 42,4% hi vivien parelles casades, en un 17,5% dones solteres, i en un 34,8% no eren unitats familiars. En el 27,9% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,12.
Per edats la població es repartia de la següent manera: un 31% tenia menys de 18 anys, un 7,1% entre 18 i 24, un 28,1% entre 25 i 44, un 21,3% de 45 a 60 i un 12,5% 65 anys o més.
L'edat mediana era de 35 anys. Per cada 100 dones de 18 o més anys hi havia 87,5 homes.
La renda mediana per habitatge era de 29.478 $ i la renda mediana per família de 30.969 $. Els homes tenien una renda mediana de 36.728 $ mentre que les dones 22.875 $. La renda per capita de la població era de 14.649 $. Entorn del 14,3% de les famílies i el 17,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crescent City North». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 17 juliol 2010].
* ↑ «Geographic Comparison Table- Crescent City North». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Joan Guasch (jugador)

Joan Guasch (5 de juliol de 1993), és un jugador de rugbi a 13 que juga com a mig de melé i mig d'obertura. Format al club AS Saint-Estève, es va incorporar el 2011 al Sant Esteve XIII Català per disputar el Campionat de França, també va participar en alguns partits de la Superlliga amb els Dracs Catalans el 2014 i el 2015.

## Trajectòria

Joan Guasch és fill de l'exjugador de tretze Bernard Guasch que esdevingué president dels Dracs Catalans i nét de José Guasch, jugador del XIII Catalan als anys 50 i de la Unió Esportiva Arlequins de Perpinyà. Esdevingué un titular indiscutible dins del Sant Esteve XIII Català. Després d'haver tingut la seva oportunitat a la Superlliga, no va poder mantenir-hi el seu lloc.

## Palmarès

* Campionat de França:
** Guanyador el 2019 amb Sant Esteve XIII Català i 2021 amb FC Lézignan XIII.
** Finalista el 2013 amb Sant Esteve XIII Català.
* Copa de França:
** Guanyador el 2016 i 2018 amb Sant Esteve XIII Català.
** Finalista el 2015 i 2019 amb Sant Esteve XIII Català.

## Clubs

Estadístiques dels partits en clubs :
| Temporada | Club | Competició | Partits | Punts | Assaigs | Goals | Drops |
| 2011-2012 | Sant Esteve XIII Català | Campionat de França | 15 | - | - | - | - |
| 2012-2013 | Sant Esteve XIII Català | Campionat de França | 16 | 28 | 3 | 8 | - |
| 2013-2014 | Sant Esteve XIII Català | Campionat de França | 10 | 71 | - | 35 | 1 |
| 2013-2014 | Dracs Catalans | Superlliga | 4 | - | - | - | - |
| 2014-2015 | Sant Esteve XIII Català | Campionat de França | 18 | 96 | 17 | 47 | 2 |
| 2014-2015 | Dracs Catalans | Superlliga | 2 | - | - | - | - |
| 2015-2016 | Sant Esteve XIII Català | Campionat de França | 15 | 60 | 4 | 2 | - |
| 2016-2017 | Sant Esteve XIII Català | Campionat de França | 22 | 45 | 2 | 18 | 1 |
| 2017-2018 | Sant Esteve XIII Català | Campionat de França | 17 | 160 | 3 | 74 | - |
| 2018-2019 | Sant Esteve XIII Català | Campionat de França | 18 | 98 | - | 49 | - |
| 2019-2020 | Sant Esteve XIII Català | Campionat de França | 9 | 5 | 1 | - | 1 |
| 2020-2021 | FC Lézignan XIII | Campionat de França | 10 | 10 | 2 | 1 | - |
| 2022-2023 | Pià XIII | Campionat de França | - | - | - | - | - |
| 2023-2024 | Pià XIII | Campionat de França | - | 1 | 1 | 1 | - |

## Referències

* ↑ «Joan Guasch. Playing Career» (en anglès). Rugby League Project. [Consulta: 20 octubre 2023].
* ↑ «Joan Guasch» (en francès). Treize Mondial. [Consulta: 20 octubre 2023].
* ↑ «Joan GUASCH» (en francès). It's rugby. [Consulta: 20 octubre 2023].